Девојка и славуј
Благо теби, о славују!
— Девојка му млада збори —
Свуд се твоје песме чују,
Глас твој слатки свуд се ори!
Колика је твоја срећа
Кад ју цео свет осећа
И у пољу и у гори?!

Славуј деви одговара:
Не варај се драго дете,
Чезња, жудња песме ствара
Да у њима тугу смете; —
Моје песме свет веселе,
Ал’ не тупе љуте стреле
Што кроз моје срце лете!

Извор 
1865. Вила. Година прва, број 28, стр. 350.

К.С.
Зигфрид Аугуст Малман
Преводи